דוגמאות כתבי טענות - ביטוח ונזיקין
דוגמאות כתבי טענות - ביטוח ונזיקין

10. כתב תביעה - כספית - נזקי הצפה כנגד החברה המבטחת

בבית-המשפט השלום                                                                    ת"א ______

ב ____           

התובע:                      
____ ת.ז. ____  
ע"י ב"כ עורך-הדין ____
מרח' ____, עיר ____
טל: ____, פקס: ____
נגד

הנתבעת:

____ לביטוח בע"מ




מרח' ____, עיר ____ 

מהות התביעה: כספית.

סכום התביעה: ____ ש"ח.
כתב תביעה

1. כל טענות כתב תביעה זה משלימות זו את זו וחילופיות זו לזו, הכל בהתאם לעניין ולהקשר הדברים.

2. התובע היה בכל הזמנים הרלוונטיים לכתב תביעה זה הבעלים ו/או המחזיק בדירת גג בבניין בן 4 קומות ברח' ____ ב- ____(להלן: "הדירה"). יצויין כי הדירה היתה מושכרת באותה עת.

3. הנתבעת הינה חברה לביטוח אשר ביטחה את הדירה בפוליסה מס' ____ ____ המכסה בין השאר נזקי מים.


העתק פוליסת הביטוח מצ"ב כנספח א' ומהווה חלק בלתי-נפרד מכתב תביעה זה.

4. נסיבות האירוע הינן כדלקמן:

•
בתאריך ____ הודיע השוכר אשר התגורר בדירה למבטחיו (____ חברה לביטוח) כי קיימת נזילה בחדר המדרגות ובארונות החשמל וכן נגרמו נזקים לצד ג'.

•
למקום הגיעו נציגי חברת שחר אשר איתרו נזילה בצנרת המים בפינת האוכל בדירה ובשל כך בוצע תיקון של צינור מים במקום אשר כלל חציבה בעומק ____ ס"מ. הנזילה הגיעה למעלית הבניין, למערכות החשמל, מערכות התקשורת וכן גרמו לנזקי צבע בקירות חדר המדרגות ולנזקים בדירת צד ג'.

•
לאחר כשבועיים - בתאריך ____ - נמצאה נזילה במקום נוסף בדירה, בחדר שינה של ההורים ובשל כך הוחלף צינור שאורכו כ - ____ מטר, תיקון אשר כלל גם הוא חציבה בעומק של ____ ס"מ. במהלך התיקון התברר כי הצנרת בדירה רקובה וכי כל המרצפות (אריחי שיש) שינו גוון והן רטובות.

•
לאחר שבוצעו התיקונים התברר כי פוליסת הביטוח של השוכר בחב' ____ אינה מכסה נזקי צנרת ומים. משום כך, פנה התובע אל הנתבעת בהיותה מבטחת הדירה בפוליסה לביטוח אשר כוללת בין היתר נזקי צנרת ומים.

•
כתוצאה מההצפות, נגרמו נזקים רבים לדירה (להלן: "ארוע ההצפה" ו/או "ההצפה").

5. כתוצאה מאירוע ההצפה ניזוקה הדירה. התברר כי כל מרצפות הדירה שינו גוון, החול אשר מתחת למרצפות רווי מים, קיימים קילופים בקירות הדירה. על גבי האריחים הופיעו כתמי מים וחלודה שהם תוצאה של רטיבות מצע החול.

6. לדירה הגיע שמאי להעריך את הנזקים אשר נגרמו לדירה. מכון התקנים ביצע בדיקת לחות בדירה, תוצאות הבדיקה הועברו למהנדס אשר הכין כתב כמויות לשיקום הדירה.

7. לנוכח הנזקים הרבים, הדירה, כאמור לעיל, אינה ראויה למגורים וזקוקה לפעולות שיקום. ריצוף פינת האוכל נחשף וכן ריצוף במספר מוקדים. אין מנוס מלפרק את כל ריצוף הדירה ולהחליף את מצע החול הרווי מים לרבות אריחים שלא ניתן להחזירם, לרצף את הדירה מחדש, הדבקת פרקטים חדשים, עבודות נגרות עמ"נ להשיב את המצב לקדמותו ועבודת טיח וצבע. עבודות אלו צפויות להתבצע בתקופה של כחודשיים.


8. הדירה נשוא התביעה היתה מושכרת בשכירות חופשית (מצ"ב הסכם השכירות המסומן כנספח ב').
לאור העובדה שהדירה אינה ראויה למגורים, השוכר אשר התגורר בדירה עזב את הדירה ביום ____ ומאז עומדת הדירה ריקה במצב עגום ביותר. התובע פנה אל הנתבעת מספר פעמים עמ"נ שזו תתקן את הנזק ועמ"נ שניתן יהיה לשוב ולהשכיר את הדירה ואולם פניותיו לא זכו להתייחסות הנתבעת. הואיל והנזק בגין אי השכרת הדירה מתמשך, מגיש התובע במקביל לכתב תביעה זה גם בקשה לפיצול סעדים שכן בכוונתו לתבוע את אבדן דמי השכירות הראויים של הדירה.

9. נזקי התובע אשר הוערכו על-ידי שמאי מוסמך וכן על-ידי המהנדס הינם כדלקמן:

א.
עבודות השיקום על-פי דו"ח המהנדס:

____ ש"ח.

ב.
תשלום למהנדס:



____ ש"ח.

ג.
הוצאות פיקוח הנדסי:



____ ש"ח.

ד.
בדיקת מכון התקנים:



____ ש"ח.

ה.
דיור חליפי - שכ"ד על-פי חוזה השכירות

מיום פינוי הדירה על-ידי השוכר ועד 

ליום הגשת התביעה:



____ ש"ח.

ו.
הוצאות שמאות:



____ ש"ח.

ז. 
הצמדה וריבית:

 


____ ש"ח.
סה"כ:



           _____ ש"ח.

העתק דו"ח המהנדס מצ"ב כנספח ג' ומהווה חלק בלתי-נפרד מכתב תביעה זה.

העתק דו"ח השמאי מצ"ב כנספח ד' ומהווה חלק בלתי-נפרד מכתב תביעה זה.

10. הנתבעת חייבת בפיצוי התובע מכוח דיני הנזיקין ו/או חוק חוזה ביטוח ו/או חוק עשיית עושר ולא במשפט ו/או כללי הצדק והיושר.

11. התובע פנה בדרישה לנתבעת לפצותו בגין הנזקים אשר נגרמו לו וזו לא השיבה כלל לדרישתו.

12. התובע יטען כי סרובה של הנתבעת לתשלום תגמולי הביטוח עומד בניגוד לחוזה הביטוח שנכרת ביניהם ובניגוד לחוק חוזה הביטוח, התשמ"א-1981 ותקנותיו.

13. התובע יטען כי סירובה של הנתבעת לשלם לו את תגמולי הביטוח, להם הוא זכאי מכוח הפוליסה, נעשה בחוסר תום-לב, תוך התעלמות מחובת תום-הלב המוטלת עליה כמבטחת סבירה והוגנת.

14. התובע יטען כי מלבד הנזק שנגרם לו בגין ההצפה, הרי שהוא זכאי לפיצויים בעד כל נזק שנגרם וייגרם לו עקב הפרת חוזה הביטוח ותוצאותיו, נזקים אותם היה על הנתבעת לחזות ולצפות מראש כתוצאה מסתברת של ההפרה, וזאת בהתאם לסעיף 10 לחוק החוזים (תרופות בשל הפרת חוזה), התשל"א-1970 או על-פי כל דין אחר, ובכלל זה אבדן שכ"ד וכל נזק אחר שייגרם לתובע בשל הפרת חוזה הביטוח.

15. בית-המשפט מתבקש בהתאם לסמכותו על-פי סעיף 28א' לחוק חוזה הביטוח, לחייב את הנתבעת לשלם לתובע את תגמולי הביטוח בצירוף הצמדה וריבית מיוחדת, זאת לנוכח התעלמות הנתבעת מתנאי הפוליסה והפרת התחייבותה שלא בתום-לב, כמתחייב על-פי הפוליסה ועל-פי כל דין.

16. אשר-על-כן מתבקש כב' בית-המשפט להזמין את הנתבעת לדין ולחייבה בתשלום הסך של ____ ש"ח בצירוף הפרשי הצמדה וריבית מיום הגשת התביעה וכן בתשלום הוצאות המשפט ושכ"ט עו"ד בצירוף מע"מ.

כמו-כן מתבקש בית-המשפט לחייב את הנתבעת בריבית מיוחדת בשיעור מקסימלי בהתאם לסעיף 28א' לחוק חוזה הביטוח, התשמ"א​-1981, וכן בהוצאות משפט, שכ"ט עו"ד ומע"מ כחוק.


















___________

____, עו"ד

בא-כוח התובע

